Demosthenes

Demosthenes (kwa Kigir. Δημοσθένης, Dēmosthénēs; 384-322 KK) alikuwa mwanasiasa na mhubiri maarufu wa Ugiriki ya Kale kutoka mjini Athens. Hotuba zake zinatazamwa kama kilele cha ustadi wa kuhutubia watu katika utamaduni wa Ugiriki. 

Pia yanatuonyesha mengi kuhusu siasa na utamaduni wa Ugiriki ya Kale katika karne ya 4 KK. Demosthenes alijifunza balagha kwa kusoma hotuba za wahubiri wakuu waliotangulia. Alitoa hotuba zake za kwanza za mahakama alipokuwa na umri wa miaka ishirini. Alipaswa kubishana na walezi wa urithi wake ili kupata kutoka kwao kile kilichosalia cha urithi wakeO. Thomsen, The Looting of the Estate of the Elder Demosthenes, 61.. Anasemekana alifanya mazoezi ya kuhutubia akiweka mawe madogo mdomoni mwake au kwa kwenda hadi ufuko wa bahari na kupazia sauti yake ili ishindane na sauti ya mawimbi. Kwa muda, Demosthenes alijipatia riziki yake kama mwandishi mtaalamu wa hotuba na wakili, akiandika hotuba kwa matumizi katika kesi za binafsi za kisheriaDemosthenes, Against Zenothemis, 32 

 G. Kennedy, Greek Literature, 514..

Akiwa na umri wa miaka 21, Demosthenes alichaguliwa kwa kazi ya kamanda wa manowari moja huko AthensA. W. Pickard, Demosthenes and the Last Days of Greek Freedom, xiv–xv..

Demosthenes alianza kupenda siasa wakati alipoandika hotuba kwa wengine. Mnamo 354 KK alitoa hotuba zake za kwanza za kisiasa hadharani. Aliendelea kutumia miaka mingi kupinga upanuzi wa athira ya Masedonia katika siasa ya Ugiriki. Alijitahidi kujenga sifa za Athens katika roho ya watu wa mji wake na kuwahamasisha kusimama dhidi ya mfalme Filipo II wa MasedoniaDemosthenes, Against Aristocrates, 121. . Alitaka kuhifadhi uhuru wa jiji lake na kuanzisha muungano dhidi ya Masedonia. Lakini jitihada zake zilishindikana ilhali Filipo aliweza kupanua ushawishi wake kuelekea kusini kwa kuyateka madola yote ya Ugiriki. Baada ya kifo cha Filipo, Demosthenes alihusika katika uasi wa jiji lake dhidi ya mfalme mpya wa Makedonia, Aleksander Mashuhuri . Hata hivyo, jitihada zake hazikufaulu na uasi huo ulikabiliwa na majibu makali ya Wamasedonia. Ili kuzuia uasi kama huo dhidi ya utawala wake mwenyewe, mrithi wa Alexander, Antipater, aliwatuma watu wake kumfuatilia Demosthenes. Demosthenes alijiua, ili kuepuka kukamatwa na Archias, msiri wa AntipaterPlutarch, Demosthenes, 29. .

 Marejeo 

 Viungo vya Nje 

 Art of Speech 
 Britannica, 11th Edition
 Britannica online
 Lendering, Jona 
 Pickard A. W.
 Works by and about Demosthenes at Perseus Digital Library


Wakati wake
 Beck, Sanderson: Philip, Demosthenes, and Alexander 
 Blackwell, Christopher W.: The Assembly during Demosthenes' era 
 Britannica online: Macedonian supremacy in Greece
 Smith, William: A Smaller History of Ancient Greece-Philip of Macedon

Mbalimbali
 SORGLL:  Demosthenes, On the Crown 199–208; read by Stephen Daitz
 Libanius, Hypotheses to the Orations of Demosthenes 

Jamii:Wanafalsafa wa Ugiriki ya Kale
Jamii:Wanasiasa wa Ulaya
Jamii:Waliofariki 322 KK
Jamii:Waliozaliwa 384 KK